**PAŠVALDĪBAS PAZIŅOJUMS**



**Par Olaines novada pašvaldības darbu sakarā ar ārkārtējās situācijas izsludināšanu**

Pamatojoties uz Ministru prezidenta ​A. K. Kariņa 2020. gada 12. marta rīkojumu “Par ārkārtējās situācijas izsludināšanu”, **iestāde “Olaines novada pašvaldība”**, t.sk. **Olaines novada Valsts un pašvaldības vienotais klientu apkalpošanas centrs** **no 2020. gada 16. marta līdz 14. aprīlim ir ierobežojuši klātienes klientu apkalpošanu un konsultāciju sniegšanu**.

**Apmeklētāji tiek aicināti risināt jautājumus attālināti:**

|  |  |
| --- | --- |
| **telefoniski** | * Olaines novada Valsts un pašvaldības vienotais klientu apkalpošanas centrs (Zemgales iela 33, 1. stāvs, Olaine) - **67964333****,****20178620****; 66954899**;
* visu pašvaldībā strādājošo speciālistu tālruņi un e-pasti ir pieejami pašvaldības **mājaslapas** [**www.olaine.lv**](http://www.olaine.lv) **sadaļā “Kontakti”**. Vēršam uzmanību, ka lietotāju ērtībām šīs sadaļas augšdaļā ir pieejams meklētājs, kurā var sameklēt attiecīga speciālista kontaktus, ierakstot tajā amatu vai vārdu/uzvārdu.
 |
| **elektroniski** | * rakstot e-pastus uz **pasts@olaine.lv****;** [**olaine@pakalpojumucentri.lv**](http://olaine@pakalpojumucentri.lv/) ,
* izmantojot valsts un pašvaldības **e-pakalpojumus**,
* tajā skaitā **iesniedzot iesniegumus vai citus dokumentus parakstot tos ar drošu elektronisko parakstu**
 |
| **pa pastu** | Olaines novada pašvaldība, Zemgales iela 33, Olaine, Olaines novads, LV-2114 |
| **pastkastīte**   | Iesniegumu, priekšlikumu, ierosinājumu, citus dokumentus var iemest pastkastītē ''Iedzīvotāju priekšlikumiem'', kura ir novietota pie ieejas durvīm pašvaldībā Zemgales ielā 33, Olainē |

**Lēmums tikties klātienē tiks pieņemts, individuāli izvērtējot**

**katru gadījumu atsevišķi.**

Ar pašvaldības sniegtajiem pakalpojumiem var iepazīties **mājaslapas sadaļā “Pakalpojumi”**. Vēršam uzmanību, ka **ikvienu šajā sadaļā pieejamu pakalpojumu fiziska persona var pieprasīt arī elektroniski** **ar portāla www.latvija.lv**[**e-pakalpojuma "Iesniegums iestādei"**](http://www.latvija.lv/lv/Epakalpojumi/EP155/Apraksts)**starpniecību** (aizpildot pie pakalpojuma aprakstiem pieejamas veidlapas un tās pievienojot iesniegumam).

Vēršam uzmanību, ka šajā laika posmā Olainē, Zemgales ielā 33 **ceturtdienās pakalpojumus nesniegs arī VSAA speciālisti**. Nepieciešamības gadījumā VSAA klienti var vērsties telefoniski VSAA Pierīgas nodaļas Klientu apkalpošanas daļā: 20025408 un 22319916.

